Diari Oficial de la Generalitat Valenciana


Sumari del DOGV 9617, del 14-06-2023 (2023/6399)

RESOLUCIÓ de 2 de juny de 2023, de la Direcció General d'Innovació Educativa i Ordenació, per la qual es concedeixen les assignacions econòmiques per a la realització dels projectes d'intercanvis escolars d'alumnat de centres públics FIL (Foment d'Intercanvis Lingüístics) 2023 i Rapsodes 2023, per a millorar la competència comunicativa i afavorir la cohesió lingüística per al curs 2022-2023.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9617

Data del DOGV
:   14-06-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/6399


Data del document
:   02-06-2023

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * ajuda pública

RESOLUCIÓ de 2 de juny de 2023, de la Direcció General d'Innovació Educativa i Ordenació, per la qual es concedeixen les assignacions econòmiques per a la realització dels projectes d'intercanvis escolars d'alumnat de centres públics FIL (Foment d'Intercanvis Lingüístics) 2023 i Rapsodes 2023, per a millorar la competència comunicativa i afavorir la cohesió lingüística per al curs 2022-2023. [2023/6399]  
  
Per Resolució de 6 de març de 2023, de la consellera d'Educació, Cultura i Esport, es va convocar la realització dels projectes d'intercanvis escolars d'alumnat de centres públics FIL (Foment d'Intercanvis Lingüístics) 2023 i Rapsodes 2023 per a millorar la competència comunicativa i afavorir la cohesió lingüística per al curs 2022-2023 (DOGV 9551, 10.03.2023).  
Vista la proposta de l'òrgan instructor, d'acord amb l'informe de la comissió tècnica avaluadora de les sol·licituds, que s'indica en l'article 8 de la Resolució de 6 de març de 2023 que convoca la realització dels projectes, i fent ús de la delegació de la consellera d'Educació, Cultura i Esport expressada en l'article 14 de la mateixa resolució, formule la resolució definitiva següent:  
  
Primer  
Concedir les assignacions econòmiques proposades als projectes dels centres que s'indiquen en l'annex I, les quals s'abonaran amb caràcter de despesa extraordinària de funcionament, a càrrec del capítol II del programa pressupostari 37.10.58.597.68 del pressupost de la Generalitat de l'any 2023, per un import global de 119958,86 euros, distribuïdes en: modalitat FIL (40633,77 €) i modalitat Rapsodes (79656,09 €).  
  
Segon  
No concedir les assignacions econòmiques als projectes dels centres que s'indiquen en l'annex II pel motiu que s'hi indica.  
  
Tercer  
Deixar constància que en el període d'al·legacions posterior a la publicació de la Resolució provisional es va advertir que hi havia hagut una errada en Rapsodes baremant dues vegades un mateix projecte i que hi ha hagut 4 renúncies per escrit a FIL, per la qual cosa s'ha procedit a la reassignació de les assignacions econòmiques de la Resolució provisional i queda conforme al llistat de l'annex I.  
  
Quart  
Tal com estableix el resolc nové de la convocatòria, l'entrega de l'assignació econòmica concedida es realitzarà a partir de l'1 de juliol, per transferència bancària al centre docent per mitjà d'ordre de pagament en ferm, a proposta de la Conselleria d'Educació, Cultura i Esport, a càrrec del pressupost anual de l'exercici 2023.  
En el resolc desé de la convocatòria s'indica el tractament que els centres han de donar a aquesta sobredotació per despeses extraordinàries de funcionament en la gestió econòmica ITACA.  
  
Cinqué  
D'acord amb el que s'indica en l'article desé de la Resolució de 6 de març de 2023, els centres als quals s'ha concedit l'assignació econòmica han de presentar, fins al 30 de juny de 2023 al tràmit OVICE, una memòria d'avaluació i impacte del projecte i una memòria econòmica on conste la relació detallada de les despeses produïdes per l'intercanvi, que han de complir les condicions indicades en la Resolució de 6 de març de 2023.  
  
València, 2 de juny de 2023.- La directora general d'Innovació Educativa i Ordenació: Reis Gallego Perales.